Роден е в Салменико, Патраско, със светското име Папаниколопулос ("Παπανικολόπουλος"). В 1910 година завършва Богословския факултет на Атинския университет. По време на Първата световна война в 1915 година става флотски свещеник на флагманския кораб на гръцкия флот – броненосния крайцер „Аверов“. С „Аверов“ в 1919 година влиза със Съюзническите войски в Цариград. В 1922 година, при краха на Гърция в Гръцко-турската война, корабът участва в евакуацията на гръцката армия и население от Смирна. Става архимандрит и продължава да служи на „Аверов“ до 1944 година. От ноември 1939 годин екипажът на „Аверов“ е доведен до минимум и крайцерът е на практика изваден от редова служба.